Cecilie Lyngby

Cecilie Lyngby (født i 1970 i Oslo) er en norsk lokalpolitiker som i 2020 ble valgt til leder for partiet Folkeaksjonen Nei til mer bompenger (som per 2023 heter Folkets Parti FNB). Hun ble innvalgt i Oslo bystyre i 2019, og ble deretter leder av bystyrets Helse- og sosialutvalg samt medlem av Forretningsutvalg. Ved kommunevalget i 2023 var hun Folkets Partis ordførerkandidat og stod øverst på partiets valgliste, men da stemmene i Oslo var tellet opp etter valget ble det klart at hverken Lyngby eller noen av hennes partifeller fikk plass i bystyret. 

Hun har en bachelorgrad fra Handelshøyskolen BI med fagene handel, ledelse og markedsføring. Hun har arbeidet som salgssjef i bedriften Brandhub AS og som driftsleder i restaurantbransjen.

Referanser 

Norske partiledere